РЕПУБЛИКА СРБИЈА

ЦЕНТАР ЗА СОЦИЈАЛНИ РАД

ОПШТИНЕ АЛЕКСИНАЦ

БРОЈ: 551-10-594/2022-2/3

ДАНА: 07.07.2022. ГОДИНЕ

А Л Е К С И Н А Ц

Центар за социјални рад општине Алексинац на основу на основу члана 33. Закона о јавној својини ("Сл. гласник РС", бр. 72/2011, 88/2013, 105/2014, 104/2016 - др. закон, 108/2016, 113/2017, 95/2018 и 153/2020), у вези са чланом 1. Уредбе о одређивању опреме веће вредности и утврђивању случајева и услова под којима се покретне ствари из јавне својине могу отуђити непосредном погодбом, испод тржишне цене, односно без накнаде ("Сл. гласник РС", бр. 156/2020) и члана 2., 3. и 6. Закона о управљању отпадом ("Сл. гласник РС", број: 36/2009, 88/2010 14/2016 и 95/2018 - др. закон), објављује:

**Оглас за достављање писмених понуда за откуп расходованих**

**моторних отпадних возила као отпад**

**1.  Подаци о предмету отуђења:**

Предмет  откупа су расходована моторна возила, Центра за социјални рад општине Алексинац,  као отпад (индексни број отпада 16 01 04\*), а на основу Одлуке Управног одбора број: 551-10-594/2022-2 од 04.05.2022. године и Решења Директора број: 551-10-594/2022-2/2 од 04.07.2022. године. Поступак ће се спровести прикупљањем писаних понуда путем оглашавања на интернет страници Центра за социјални рад општине Алексинац (<https://www.csraleksinac.rs/>).

Расходована моторна  возила продају се у виђеном и затеченом стању збирно, без права купца на накнадне рекламације.

Количина отпада: биће утврђена мерењем и константована записником.

**2. Место и начин прибављања додатних информација**:

Преузимање Обрасца за подношење понуда заинтересовани понуђачи могу извршити на интернет страници Центра за социјални рад општине Алексинац (<https://www.csraleksinac.rs/>).

Неопходне информације за припремање понуде, заинтересована лица могу добити, уз претходну најаву на телефон: 018/804-507, контакт особа Александар Ранђеловић, сваког радног дана у времену од 08:00-15:00 часова, до крајњег рока за достављање понуда.

**3. Обавезе понуђача –купца**

За реализацију уговора понуђач - купац је дужан да обезбеди:

-алат за манипулацију отпадом,

-возила за транспорт отпада (атестирана у складу са прописима),

-мерење на мерном месту са вагом за мерење која поседује атест,

-утовар и одвожење се обавља уз спровођење свих мера прописаних законом (Понуђач-купац сноси све трошкове утовара и одвожења),

-преузме све количине отпада из тачке 1 овог  огласа,

-све услове да не дође до штете на околном земљишту приликом утовара и одвоза,

-да надоканди евентуалну штету коју проузрокује приликом  утовара и одвоза.

**4. Услови за учешће у поступку прикупљања  писане понуде и садржај писане понуде**

Понуђач - Купац може бити свако правно лице или предузетник, регистровано за обављање ове делатности, који испуњава све друге прописане Законске услове и да има важеће дозволе за:

- сакупљање и транспорт опасног отпада за индексни број **16 01 04\***

- складиштење и третман за индексни број **16 01 04\***

**I Подаци  о подносиоцу понуде и прилози уз понуду:**

1. за правна лица: пословно име, адресу и седиште, матични број и порески идентификациони број  (ПИБ), име и презиме директора односно лица овлашћеног за заступање,

- копију решења о упису у АПР или извод о регистрацији издат од Агенције за привредне регистре.

- копију решења за сакупљање и транспорт опасног отпада за индексни број **16 01 04\***

- копију решења за складиштење и третман за индексни број **16 01 04\***

2. за предузетнике: пословно име/име и презиме предузетника, адресу и седиште предузетника, матични број и ЈМБГ грађана,

- копију решења о упису у регистар код надлежног органа.

- копију решења за сакупљање и транспорт опасног отпада за индексни број **16 01 04\***

- копију решења за складиштење и третман за индексни број **16 01 04\***

3. Овлашћење, пуномоћје за лице које заступа понуђача-купца у поступку.

Понуда која не садржи све наведене елементе и доказе, неће се узети у разматрање.

**II Понуда садржи:**

1. Понуђену цену откупа отпада старих расходованих  моторних отпадних возила  по јединици мере (дин/кг)

2. Рок (максимални) у ком ће купац преузети укупну количину отпада (дана од дана закљученог уговора).

**III Изјава понуђач (заступника подносиоца понуде)**

1. Изјаву којом се прихватају сви услови из овог огласа и даје сагласност да исти представљају елементе за закључење уговора о купопродаји отпада.

**IV Начин и време (рок) за достављање писане понуде**

Писана понуда подноси се на Обрасцу за подношење понуда – која се може преузети на Интернет страници: (<https://www.csraleksinac.rs/>)  уз обавезно  достављање доказа о испуњености услова из тачке 4. овог огласа.

Понуда мора бити исписана на српском језику, читко, без прецртавања и исправљања написаног текста. Писана понуда подноси се непосредно или путем поште у затвореној коверти на адресу:

**Центар за социјални рад општине Алексинац,  улица Буцекова број 9, 18220 Алексинац са назнаком: „Понуда за откуп старих расходованих аутомобила“ – НЕ ОТВАРАТИ**

**На  полеђини коверте уписује се назив, седиште и адреса понуђача-купца.**

Понуђач може поденти само једну понуду.

**5. Рок за подношење понуда је 15.07.2022. године у 12,00 часова**

Поступак прикупљања писаних понуда спровешће се и уколико пристигне једна благовремена понуда. Неблаговремене и неисправне понуде се одбацују.

**6. Време рок и место одржавања отварања понуда писаних понуда**

Отварање понуда је јавно и обавиће се комисијски на адреси **улица Буцекова број 9, Алексинац, дана 15.07.2022. године у 13,00 часова.**

О отварању понуда води се записник који потписују чланови комисије и присутни понуђачи, односно њихови овлашћени представници.

**7. Критеријум за оцену понуда**

Критеријум за избор најповољније понуде је:

**-„Највиша понуђена цена“** откупа по једници мере откупа (дин/кг).

У случају да постоје две или више понуда са истом ценом, продавац ће предност дати понуди оног понуђача-купца који понуди краћи рок преузимања укупне количине отпада изражено у данима.

Са понуђачем који понуди  највишу цену  по килограму закључиће се уговор који ће се ппимењивати 30 дана од дана закључења.

**8. Период рок трајања уговора о купопродаји отпада расходованих аутомобила**

Уговор се закључује се на период од максимум  30 дана, од дана закључења уговора.

**9. Динамика плаћања уговорене цене вршиће се у**  року од 45 дана од дана испостављања  фактуре купцу.

**10**.**Праћење реализације уговора:**

Стварна количина отпада утврдиће се на основу мерења и биће унета у записник.

Надзор над утоваром, одвозом, мерењем вршиће се уз присуство овлашћеног представника продавца.